Stein Olav Krosby

Sesongen 1983/84

Sesongen 1983/84 startet godt med en god 3 000 meter i Larvik under et nasjonalt en-dagsstevne hvor Krosby gikk på 4.13,2 som senere ble oppjustert til norsk juniorrekord på distansen sommeren 1990, da aldersgrensen for juniorer ble endret fra løpere under 20 år til løpere under 19 år. Han satte senere offisiell juniorverdensrekord og juniornorgesrekord på 5 000 meter under todagersstevnet av Oscarløpet på Valle Hovin stadion som han vant søndagen den 11. desember i samløp med den regjerende verdensmester Rolf Falk-Larssen som han slo på de siste meterne med kun 25 hundredeler ved målgang. Krosby slo alt som kunne krype og gå av norske OL-kandidater på tiden 7.07,05 som var verdens 8. raskeste tid noensinne på en lavlandsbane, det var inntil da Eric Heiden som hadde verdens raskeste 5 000 meter tid på en lavlandsbane på 6.59,15 satt på Bislett i 1979. Verdensrekorden hadde sovjetrusseren Konstantin Korotkov fra den raske Medeo-banen i Alma-Ata på 6.52,57 satt 27. desember 1983. Krosby mistet juniorverdensrekorden igjen under allround-VM 1987 for herrer til japanske Masahiko Omura, og juniornorgesrekorden på 5 000 meter til Eskil Ervik som først tangerte den under norgescupløpet innendørs i Vikingskipet den 21. november 1993 og senere helt også til Eskil Ervik under hans norgescupfinaleløp 20. mars 1994 samme sted. Under nyttårsløpene på Valle Hovin gikk Krosby til da tidenes 10 000 meter-debut på 15.02,97. Riktignok har russerne Andrej Rybin (14.47,54) og Igor Malkov (14.51,91) debutert raskere på distansen på Medeo-banen i Alma-Ata, men 15.02 på Valle Hovin tilsvarer ned mot 14.30 på Medeo-banen i Alma-Ata. Inntil Krosbys løp var det Geir Karlstad som hadde best 10 000 meter-debut av norske med 15.35,10 fra Savalen 1982. Til sammenligning nevner vi også at Eric Heiden debuterte på 15.24,17 i Inzell i 1976. Under Junior-VM på skøyter 7. og 8. januar 1984 i nederlandske Assen fikk Krosby en 5.-plass sammenlagt etter en tredjeplass på 3 000 meter første dag og seier på den avsluttende 5 000 meteren den andre dagen. Krosby deltok ikke under Junior NM 1984 da han var opptatt, fordi han ble tatt ut i OL-troppen til Sarajevo etter sin 2.-plass på 5 000 meter i senior-NM 1984. Krosby fikk klarsignal av Norges olympiske komité for start 5 000 meter i Sarajevo etter dette. Stein Krosby var bare 17 år, og ikke siden Sonja Henie debuterte i Vinter-OL 1928 i St. Moritz hadde Norge hatt en så ung medaljekandidat til olympiske leker. Lørdag den 28. januar 1984 på Olympia stadion i Innsbruck vant Krosby 3 000 meter på ny banerekord 4.08,69 og var kun 0,6 sekunder fra sin andre junior verdensrekord for sesongen I underkant av to uker til startskuddet går i Sarajevo så faller Krosby i stor fart på trening i Innsbruck blir sendt på sykehuset der, hvor det blir konstatert indre blødninger etter det harde fallet, samtidig pådrar han seg en forkjølelse. Han mister OL-starten og reiser med OL-troppen til vinterlekene i Sarajevo som reserve.

Sesongen 1984/85

Som juniorløper tok han to medaljer i junior-NM på skøyter. Han ble juniornorgesmester etter tre distanseseiere i eldre junior allround på Sofiemyr stadion på Kolbotn den 9.–10. februar 1985. Hvor Ove Løvåsen var med og sikret en dobbeltseier for Oslo IL. De samme to løperne hadde to uker tidligere i sesongen gjort akkurat det samme i Sprint-NM på skøyter junior 1985, men da med motsatte roller og sølv til Krosby.

Sesongen 1985/86

Dette var den første offisielle sesongen med verdencupløp, og Krosby debuterte idet tredje verdenscupstevne for sesongen i Nederland som var fordelt på Eindhoven (langdistanse 5 000 meter) og Utrecht (1 500 meter) i midten av desember. Krosby tok en 23.-plass i sitt første verdenscupløp på 5 000 meter i Eindhoven, men var ikke på laget til 1 500 meteren eller resten av verdencupsesongen. Siste helgen før jula 1985 så deltok Krosby i juniorlandskamp for Norge mot vertsnasjonen Sverige og Nederland på Ruddalen idrottsplats og ble nummer 16 sammenlagt individuelt. I begynnelsen av januar 1986 var det en ny juniorlandskamp, denne gangen arrangert på Fagernes og med de samme nasjoner involvert og denne gangen ble han nummer tre sammenlagt individuelt bare slått av Gerard Kemkers og Leo Visser.

Sesongen 1986/87

Krosby ble tatt ut i Norges Skøyteforbunds treningsgruppe for menn senior allround med gruppelederen Ørnulf Samuelsen og treneren Hans Trygve Kristiansen sammen med Geir Karlstad (ASK), Bjørn Nyland (ASK), Nils Einar Aas (ASK), Rolf Falk-Larssen (TSK) og Nils Egil Aas, men både Nils Egil Aas og Krosby trakk seg fra deltakelse i gruppen, noe som gjorde at forbundet tilbøy plass til Øystein Hammeren (Rælingen SK) i stedet og som takket ja til tibudet. Denne sesongen deltok han i færre offisielle stevner. Noterte deltagelser inkluderer likevel Ivar Ballangruds minneløp den 15. november hvor han ble nummer 16 av 16 deltagere i minneløpet som ble vunnet av Trondhjems egen Falk-Larssen foran Nyland og Karlstad. Krosby deltok også under Oscarløpet den 13. og 14. desember hvor han plasserte seg noe lengre opp med en 12.-plass av 21 løpere med de samme 3 løperne i toppen av lista men motsatte plasseringer for Nyland og Karlstad, men med samme vinner som i Ballangruds minneløp.

Sesongen 1987/88

Sesongen 1987/88 ble Krosby med til verdenscupløpene i Calgary 4., 5. og 6. desember 1987 hvor han satte sine nåværende personlige rekorder på 500 meter, 1 500 meter og på 5 000 meter. Under disse løpene ble det satt flere verdensrekorder, deriblant på 1 500 meter hvor Krosby gikk i samme par som Igor Zjelezovskij som forbedret rekorden på den distansen og Krosby satte sin gjeldende personlige rekord på distansen.

Karrièreslutt

Krosby kjente den russiske allround-verdensmester på skøyter og Oscarvinner Nikolaj Guljajev godt.
Han hadde møtt Guljajev første gang under en juniorlandskamp på Geithus i 1985 og vært i Moskva i 1987 for å trene sammen med Guljajev. 
I januar 1988 ble det kjent at Bjørn Nyland i Innsbruck hadde fått en pakke av Guljajev som skulle leveres til Krosby. 
Pakken viste seg å inneholde 800 piller med methandrostenolon.
Krosby innrømte bruk av dopingmidler. 
Guljajev hevdet at han hadde fått pillene fra Valerij Smetanin, lege for det sovjetiske laget. 
Legen ble fjernet fra stillingen sin og Guljajev fikk en reprimande av Det sovjetiske skøyteforbundet. 
Krosby fikk først minimumsstraffen for dopingmisbruk på to års utelukkelse fra idrett for overtredelse av paragraf tre i Idrettsforbundets lover. 
Dopingsaken ble anket til Appellutvalget i Norges Idrettsforbund som økte utestengelsen til 2 1/2 år. 
Politiets straffesak i forbindelse med dopingsaken ble henlagt. 
Guljajev og Krosby fortsatte vennskapet etter saken. 
Krosby kom ikke tilbake som toppidrettsutøver etter utestengelsen.